والبحث العلمي فعلا يثبت هذا داروه النصارى ماشي غير المسلمين النصارى داروه البحث العلمي يثبت هذا والى عهد قريب في التاريخ المعاصر كانت اوروبا وامريكا ايضا ملي كيقبطوا الساحل كانوا كيحاربوه
معروف يعني تاريخ الديانات والصراع بين الكهنوت المسيحي والسحري كان الساحر ايلا تشد كيتحرقو هادي هي الدعوة باش كانوا يعني عاقبو هادوك العلماء يعني الناس ديال كيسميو عصور الأنوار والإكتشافات العلمية. كانت الكنيسة كتدعي بأن هادو سحرة
باش كيعاقبهم كيعاقبهم بعقوبة الساحر الحرق والتقتيل طبعا يعني هي الكنيسة براسها تالفة كتخلط بين السحر والحق ما بقاو كيعرفو بين هادي وهادي ولهذا اذا السحر جريمة كبرى ولا يفلح الساحر حيث اتى
ما عمرو ما ينتج ما عمرو ما يدير شي طايلة لا لنفسه ولا لغيره لا لنفسه ولا لغيره سبحان الله العظيم وداك راه صعيب فعلا حقيقة فهاديك البرامج التلفزية اللي فيها بعض السحرة او العرافين لا يجوز لمؤمن يؤمن بالله واليوم الآخر ان يقصدها بالمشاهدة
بعض القنوات الفضائية لي كتبت اعمال بعض السحرة او العرافين كيقولو مكيعرفو كيشوفو يقراو الكف ويقراو منعرف شنو هذا كله لا يجوز للمؤمن متكترشي الحفلة ديالو ما تكترش الكليان ديالو. لا يجوز
واخطار عديدة فداكشي بنادم اللي كيشوفو فدارو بعدا وحداها الأطفال ديالو والزوجة ديالو كيدمر العقلية ديال الأبناء ديالو. ويركب فيهم الفوبيا من الصغر يمرضهم نفسيا من الصور ديالهم ويوليو يخافو من والو
من لا شيء راه الفوائد ديال عدم مشاهدة هاد الأشياء المنهي عنها شرعا كبيرة جدا. والمخاطر ديال مشاهدة هاد الأشياء كبيرة جدا ولذلك حتى الى كانت شي صحيفة متخصصة فهادشي راه حرام على المومن يشريها تمنها سحت كنقول صحيفة متخصصة فهادشي هدا
ديال السحر وديال العرافا والكهنوت لا يجوز المؤمن انه يبدل الدنيا بالاخرة فلذلك اذن اذا كيقلب على شي قناة كذا ووقع فيها هكذا سهوا وخطأ وداز في الطريق راه دازت في الطريق اما باش يجلس يبدا يشوف فيها فهذا خطر عظيم صدق
كل من يصدقهم ما عدا حاجة وحدة كتعرفو واحد الساحر فواحد المكان هنا واحد العراف او غاديلو تآمرو بالمعروف او تنهاه عن المنكر. الى عندك هاد الرجلة سير مزيان هذا عمل صالح ودعوة الى الله جيدة
اما حاجة اخرى راه كل ذلك باطل. بين الامرين الذين ذكرتهما اذن بقات لينا تأثير تأثير السحر كيفاش كيأتر هذا ان شاء الله نذكره بإذن الله في حصة مقبلة ان شاء الله الرحمان الرحيم. مع الأساس تقديم الآن انه راه التأثير ديالو محدود
راه التأثير لي عاطينو ليه الناس راه كلو خرايف التأثير الذي ذكره الله في كتابه واصحى في سنة رسوله تأثير محدود جدا الدائرة ديال السحر ضيقة جدا ومحكومة بالإرادة الإلهية من الفوق
ولذلك من كان على صلة بالله في عقيدته ومتانة دينه فلا يؤثر في هذا شيئا ويدخل في هذا البيان بيان حديث سحر رسول الله. تسحر عليه الصلاة والسلام وهذا ليس بالسورة التي يتصورها الناس
وانما هو ضرب من التخييل لا اقل ولا اكثر صح بذلك القرآن تصريحا وصح بذلك الحديث المروي في في البخاري ايضا صريحا اما انه يعني بنادم كيوقع لو قهر انه كان في البلاد الفلانية وجابوه بالسيف ووقع لو هادشي لا يقع ابدا
والحجرة ردها حمامة وكذا الى اخره ردها حمامة فخيالك اما في الواقع راها الحجرة باقية حجرة متحولاتش لو انك حكيت عينيك مزيان ودكرت الله مزيان غتبقى ديك الحجرة حجرة والساحر يبدا يوهم ويبدا يسحابلو راه دار لك شي حاجة ونتا كتشوف الحجرة
فلذلك الحقائق لا تتغير والسحر لا يغير الحقائق السين والحاء والراء في العربية المعنى ديالو اصلا هو واحد النوع ديال التخييل والتغيير بواحد الصورة غير مفهومة غير مفهومة رحم الله ابا حامد الغزالي
له ايجابيات وله ما له طبعا معروف يعني الغزالي كيقول واحد الكلمة عجيبة كيقول بأنه لو ان ساحرا قلب العصا حية العصا قلبها لي حية او شفتها ولات حية ما صدقتو ما صدقتو ان العصا انقلبت حية
كنقول اودي هاد العصا عصا غير بالماء العجب كيفاش انا وليت نشوفها حية اما العصا راه غير عصا وهذا هو الحق فعلا فاذا سحرت اي العينين ديالك تسحروا تسحروا اعين الناس واسترهبوهم في الاية الاخرى يخيل اليه يخيل اليه من سحره
انها تسعى وهي لا تسعى هدا ما عندك العربية لي في القرآن راه غير كيبان لو هو كتمشي وهي را مكتمشيش الحبل جالس فلرض والعصا مجبدة فرض ولكن هو كيبان لو الحركة والحركة مكيناش
في واقع الامر لا حركة لا سعي للعصا ولا للحبل. وانما في دماغه وخياله علاش؟ لانه تأثر هو بالاعمال السحرية ديالهم فلذلك هادي الحدود العامة ديال السحر بيان كيف ان شاء الله يأتي تفصيله بإذن الله ان شاء الله الرحمان الرحيم في حصة مقبلة بإذن الله عز وجل
يعني بعض الأسئلة على قدر الطاقة هذا متزوج من نصرانية هل يجوز له ان يدخلها على والده وهي لا تريد الإسلام تحقق اولا من انها نصرانية واش نصرانية بصح فعلا
ولا غير فرنساوية ولا انجليزية ماشي كل فرنساوية ولا انجليزية والميريكانية نصرانية كاينة اللي ما نصرانياش كافرة يعني كافرة ركوم الكافرين ملحدة بغيت نقول ملحدة فإذا كانت ملحدة فلا يجوز لك ان تتزوجها اصلا يا العقد هذا باطل
واذا كانت نصرانية فعلا حقيقية اذا قبلها باك لان حتى هو حقو عندو قبلها باك دخلها مقبلهاشاي مدخلهاش عليه هذا يسأل يعني شرح حديث رباط يوم وليلة خير من صيام شهر وقيامه وان مات اجري عليه عمل الذي كان يعمله واجري عليه
رزقه وامين الفتان الى اخره اخرجه مسلم ما هو معنى هذا الحديث وكيف العمل به الرباط هو رباط الجهاد في سبيل الله كيف ذلك؟ صوره عديدة ولكن نعطي واحد الصورة تاريخية
لأنه بعض الناس كيعطيوه بعد في بعض الأحيان يعني اجتهادي روحي يعني قد قد يقع هاد المعنى يعني الرباطي انما يخصو بالنصوص يعني في الحقيقة يعني ما ذكر الرباط الا دالا على الجهاد في سبيل الله او دالا على
رباط المسجد الحديث الذي رواه مسلم ورواه الامام مالك في موطئه كذلكم الرباط فذلكم الرباط يعني انه المسجد المرابطة بمسجد للصلوات وانتظار الصلاة الى الصلاة الحديث طويل لكن كان واحد العالم
من العلماء المغرب الشيخ ابو صالح رجل عالم متين واحد المرحلة في تاريخ المغرب كان الأندلسيون علماء الأندلس افتوا بسقوط فريضة الحج لأن كان صعيب يعني تقريبا القرن السادس السابع الثامن
كاع هاد المراحل هادي الهجري كان صعيب على الإنسان يخرج من الأندلس ولا من المغرب يمشي لمكة مكيرجعش كيقتلوه قطاع الطرق كانت السيبة مكانتش يعني سلطان قوي فديك المرحلة شي كيقتل شي
علماء الاندلس قالو اودي الحج مبقاش واجب لأنه الطريق مفيهاش الأمن هاد العالم هادا ابو صالح الشيخ ابو صالح لعله من الصويرة الفقهاء المغرب المالكية هذا فقيه ونص الفقيه لأنه عالم بالشريعة وهداك النص لأنه كان عالم بالواقع ايضا
قال اذا كانت هاد المشكلة فلرض ما كاينش الأمان الحج واجب الحج واجب وما يمكن يكون الحج الا بالأمان فالطريق صار تأمين الطرق واجب انطلق هو من قاعدة ما لا يتم الواجب الا به فهو واجب
فإذا صار واجب على المسلمين يأمنو الطريق علاش جالسين؟ كتقوليا الطريق غير آمنة واش كدير؟ نوض عممها مقام هو واسس مدرسة ديال الروبوت. دار رباطات في الطريق. طلع مثلا لجهة سبتة
ودار الرباط يعني حامية عسكرية كتأمن الطريق تما للحجاج لي يجيو من الأندلس ولي يطلعو هنا من المغرب. ويمشي متلا تا لجهة السعيدية وديال الرباط يمشي حتى لجهة وهران ويدير الرباط وهو غادي مع
مع الطريق حتى لمصر ولي البلاد لي مؤمنة راها مؤمنة لي ما مأمناش كيدير فيها حمية عسكرية وهو يصاوب لك واحد القنطرة مؤمنة جسر فعلا بحال هاد الجسر الجوي مؤمن من المغرب حتى للحجاز ولا الحاج يمشي ويجي في امان الله
هاد الروبوت هادي بحالها يتقال عليها هاد الكلام هادي فعلا اللي بقا تابت فيها وجالس كيأمن الطريق للمسلمين ويحضي الحدود ديال بلاد المسلمين ان شاء الله ينطبق عليه هاد الحديث
لكن باش نجيب لك الصور كاملة هذا مستحيل لأنه الآن هذا درس اخر لا يمكن استقصاؤه استقراؤه زيارة المرأة للمقبرة ان ظن بها انها يعني اسهال عليها تمشي للشعوذة وكذا فلا يجوز لها
لكن يعني تبت في الحديث يعني انه يعني احدى الصحابيات قالت يعني نهينا عن اتباع الجنائز ولم يعزم علينا. يعني النبي صلى الله عليه وسلم بحالا يعني نهى الصحابيات باش يتبعوا الجنازة ويمشيو للمقبرة
ولكن يعني ما حتمش يعني ليس النهي للتحريم ولم يعزم علينا. وانما للكراهة لما هو مظنون وغالب على المرأة يعني عاطفة ديالها رقيقة كتمشي لتما وتبدا دير اشياء اللي ماشي هي هاديك فلا يصلح لها لكن اذا تبت من راسه عارف اش كدير ومن اهل العلم واهل الفضل وكذا وبغات تعتبر فتدخل في
حديث النبي صلى الله عليه وسلم العام كنت نهيتكم عن زيارة القبور الا فزوروها فإنها تذكركم الآخرة او كما قال عليه الصلاة والسلام وقد صح